Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: 1 Lásd az 1999. évi XCV. törvény 2.-4.§-át.
Paragraph Index: 1175

5. Befektetési szolgáltatók részére nyújtott hitel Ebben a sorban az Épt. szerinti és az ÁPTF által engedélyezett tevékenységet végzõ befektetési szolgáltatók részére nyújtott hitel – a beszámolás idõpontjában fennálló – állományát kell közölni. A befektetési szolgáltatók részére nyújtott hiteleket tételesen fel kell sorolni, a hitelfelvevõ neve, törzsszáma, a hitel összege, a folyósítás idõpontja, a futamidõ, a hitel célja, illetve kondíciói feltüntetésével. A felsorolás nem korlátozott, az összes befektetési szolgáltatót fel kell sorolni. VIII. A PORTFOLIÓ ELEMZÉS – 1999/123. szám LEJÁRT KÖVETELÉSEK A jelentés célja A jelentés a hitelintézet portfolióját a lejárt követelések következtében felmerülõ kockázatok szempontjából vizsgálja. A jelentés kitöltése A jelentésben a hitelintézet eszközeit két szempontból kell részletezni, egyrészt az egyedi követelés fizetési késedelme ("lejártsága"), másrészt az ügyfél–kockázat vizsgálata érdekében az összes követelés lejártsága szerint. Lejárt az a követelés, amely fizetési késedelemben van, illetve amit a hitelintézet lejárttá tesz. A követelésállományt az FM fõbb eszközcsoportjainak megfelelõ részletezõ sorok szerint kell csoportosítani. (Az MNB-nél elhelyezett betétek, illetve a jegybanknak nyújtott hitel állománya a csoportosításban nem szerepel.) A követelésállományból a bruttó értéket kell (a céltartalékkal való csökkentés nélkül) számításba venni. A nem teljesített tõke– és/vagy kamatfizetéseket is egyenként kell a lejárattól eltelt idõnek megfelelõ oszlopban szerepeltetni. (Ez vonatkozik az 1996. január 1–e elõtti kamatokra is.) A két táblarész együtt két szélsõértéket fog mutatni, mivel az egyik követelés törlesztési késedelme minden esetben kihat ugyanazon adós felé fennálló még nem esedékes teljes követelés– állományra.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes